**Biharkeresztes Város Román Nemzetiségi Önkormányzat 1.**

**E** l n ö k é t ő l

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Előkészítő:** Karancsiné Kerekes Erzsébet

Pénzügyi irodavezető

**ELŐTEREJESZTÉS**

a Magyar Államkincstár által lefolytatott 166/2022.UTÓ számú ellenőrzés ellenőrzési jelentéséről és az elkészített intézkedési tervről

A Magyar Államkincstár Önkormányzati Pénzügyi Szabályszerűségi Ellenőrzési Főosztálya 166/2022.UTÓ iktatószám alatt a 2022. évben megkezdett szabályszerűségi pénzügyi ellenőrzés utóellenőrzését folytatta le Biharkeresztes Város Román Nemzetiségi Önkormányzatnál 2024. április 22.-től.

Az ellenőrzés célja, a 2023. évben befejezett szabályszerűségi pénzügyi ellenőrzés során feltárt hiányosságok kiküszöbölésére elkészített és a Magyar Államkincstár részére beküldött intézkedési tervben foglaltak teljesítéséről történő meggyőződés. A 2023. évről készített éves beszámoló valódiságának, megalapozottságának megállapítása.

Az utóellenőrzés dokumentum alapú ellenőrzés volt. Az intézkedési tervben megjelölt feladatok végrehajtásának ellenőrzése a benyújtott dokumentumok alapján történt.

Az Igazgatóság elkészítette a jelen előterjesztés 1. számú mellékletét képező utóellenőrzési jelentését.

A Magyar Államkincstár ellenőrzési megállapításainak figyelembevételével a Közös Hivatal pénzügyi irodája elkészítette az utóellenőrzés Intézkedési tervét, melyet az előterjesztés 2. számú melléklete tartalmaz.

Kérem a Román Nemzetiségi Önkormányzat Képviselő Testületét, hogy az előterjesztést és annak mellékleteiben olvasható ellenőrzési jelentést, intézkedési tervet szíveskedjen megtárgyalni, és elfogadni az alábbi

**H a t á r o z a t i j a v a s l a t-**ot

Biharkeresztes Város Román Nemzetiségi Önkormányzatának Képviselő testülete megtárgyalta a Magyar Államkincstár Önkormányzati Pénzügyi Szabályszerűségi Ellenőrzési Főosztály által lefolytatott 166/2022.UTÓ számú utóellenőrzés ellenőrzési jelentéséről és az elkészített intézkedési tervről szóló előterjesztést, és az erről készült ellenőrzési jelentést és intézkedési tervet elfogadja.

Felelős: Csaláné Bartha Csilla elnök, Dr Köstner Dávid jegyző

Határidő: 2024. július 31.

Biharkeresztes, 2024. július 10.

Csaláné Bartha Csilla

elnök